SAN FERNANDO CITY, La Union - Naibalud itan iti San Fernando City Police Station ti mismo a kaanakan ti vice-mayor a maysa kadagiti bigtime drug personality iti probinsia ti La Union.
Babaen ti nagtipon a puersa ti Philippine National Police (PNP) ken Philippine Drug Enforcement Agency (PDEA) ket naarestar ti 38-anyos a suspek a ni Angelito Malinao idiay Barangay Ili Sur, San Juan babaen ti buy bust operation alas-12:20 itay parbangon.
Nakumpiskar manipua iti suspek ti tallo a sachet ti shabu a saan pay a masinunuo ti kadagsenna ken gatadna, drug paraphernalia ken ti inaramatna a motorsiklo.
Naamuan a ni Malainao ket karaman iti watchlist ti PDEA a pagtataudan ti suplay ti shabu iti La Union partikular kadagiti ili ti Bauang, San Juan, Caba, San Gabriel ken San Fernando City.
Kabayatanna, nainget met nga inlibak ti suspek a kukuana dagiti nakumpiskar a maiparit nga agas.
Impaganetgetna a na-frame daytoy babaen kadagiti pulis ken awan kinapudnona ti pammabasol a maysa isuna a drug pusher.
Nupay kasta, inaklonna a siguden a naibalud isuna gapu met laeng iti nasao a kaso kalpasan a rinaut dagiti otoridad ti pagnanaedanna idi pay tawen 2010.
Nawaya-wayaan daytoy gapu iti kinakurang ti ebidensia.
Ti nasao a suspek ket maibagbaga a kaanakan ni Bauang Municipal Vice-mayor Bonifacio Malinao.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn